پرزیدنت سئچکی‌لرینده تورک خالقی‌نین سیزه گؤستردیگی اینام بیر داها سیزین اوزون ایللر عرضینده تورکیه خالقینا گؤستردیگینیز خیدمت‌لره وئریلن یوکسک قیمت‌دیر.
بونو پرزیدنت ایلهام علی یئو تورکیه پرزیدنتی رجب طیب اردوغانلا گئنیش ترکیب‌لی گؤروش زامانی دئییب.
"سیزی آذربایجاندا بیلیرسینیز کی، چوخ سئویرلر. سیز بیزیم عزیز قوناغیمیزسینیز. یئنی حکومت عضو‌لرینی ده من اورک‌دن تبریک ائتمک ایستییرم. بیر چوخ‌لارینی تانیییرام. دونن آرتیق بیزیم ناظیرلر و دیگر یوکسک سویه‌لی رسمی‌لری بیر آرادا اولوب‌لار، بو تماس‌لار بو گون ده داوام ائدیر. هر زامان اولدوغو کیمی، بیزیم گؤروش‌لریمیز هم گؤرولن ایشلره بیر یئکون وورور، عینی زاماندا، نؤوبتی ایللرده گؤروله‌جک ایشلرله باغلی بیر یول خریطه‌سی چکمیش اولور. امینم کی، بو سفرده ده بئله اولا‌جاق، بیر داها خوش گلمیسینیز"، - پرزیدنت قئید ائدیب.
